CELEX: 62016TN0692
Language: lt
Date: 2016-09-27 00:00:00
Title: Byla T-692/16: 2016 m. rugsėjo 27 d. pareikštas ieškinys byloje CJ/ECDC

28.11.2016   
            
            
               LT
            
            
               Europos Sąjungos oficialusis leidinys
            
            
               C 441/26
            
         
      2016 m. rugsėjo 27 d. pareikštas ieškinys byloje CJ/ECDC
      
      (Byla T-692/16)
      (2016/C 441/31)
      Proceso kalba: anglų
      
         Šalys
      
      
         Ieškovas: CJ (Agios Stefanas, Graikija), atstovaujamas advokato V. Kolias
      
         Atsakovas: Europos ligų prevencijos ir kontrolės centras (ECDC)
      
         Reikalavimai
      
      Ieškovas Bendrojo Teismo prašo:
      
                  —
               
               
                  panaikinti ginčijamą sprendimą ir įpareigoti ECDC sumokėti ieškovui visus atlyginimus, kuriuos jis būtų gavęs nuo 2012 m. gegužės 1 d. iki 2014 m. gruodžio 31 d., jeigu būtų dirbęs ECDC, kurių bendrą sumą, laukiant ECDC patikslinimų, ieškovas laikinai įvertino 140 000 EUR, bei sumokėti įstatymais nustatyto dydžio palūkanas už praleistą terminą,
               
            
                  —
               
               
                  įpareigoti ECDC sumokėti jam 13 000 EUR sumą kaip kompensaciją už neturtinę žalą,
               
            
                  —
               
               
                  įpareigoti ECDC sumokėti visas bylinėjimosi išlaidas.
               
            
         Ieškinio pagrindai ir pagrindiniai argumentai
      
      Grįsdamas ieškinį ieškovas remiasi dviem pagrindais.
      
                  1.
               
               
                  Pirmasis ieškinio pagrindas, susijęs su tuo, kad ECDC pažeidė SESV 266 straipsnį, nes neteisingai įgyvendino Europos Sąjungos tarnautojų teismo sprendimą sujungtose bylose F-159/12 ir F-161/12 CJ/ECDC; ieškovas konkrečiai tvirtina, kad
                  
                              —
                           
                           
                              dėl negrįžtamo esminių aplinkybių pasikeitimo ECDC klydo taikydamas ginčijamą sprendimą atgaline data,
                           
                        
                              —
                           
                           
                              ECDC pažeidė proporcingumo principą, nes ginčijamas sprendimas nebuvo nei tinkamas, nei būtinas tam, kad būtų pasiektas tikslas, kurio siekta pripažintu negaliojančiu 2012 m. atleidimu iš darbo,
                           
                        
                              —
                           
                           
                              ECDC padarė akivaizdžią vertinimo klaidą, nes neatsižvelgė į apgaulę, įvykdytą įdarbinant ECDC teisės skyriaus vadovę,
                           
                        
                              —
                           
                           
                              ECDC pažeidė Pareigūnų tarnybos nuostatų 22a straipsnio 3 dalį atleisdamas iš pareigų ieškovą dėl jo in tempore non suspecto prieš pat jo atleidimą pateikto pranešimo apie faktus, kurie sukėlė įtarimą dėl ECDC blogo finansų valdymo.
                           
                        
            
                  2.
               
               
                  Antrasis ieškinio pagrindas, susijęs su siekiama pinigine kompensacija už neturtinę žalą, sukeltą dėl to, kad ECDC pažeidė SESV 266 straipsnį ir tvirtino, kad ieškovas siekė skatinti nepotizmą.